ai4bharat/Pralekha huggingface dataset:
ప్రధాన మంత్రి కార్యాలయం
భారతదేశం 76వ స్వాతంత్య్ర దినం సందర్భం లో శుభాకాంక్షలు తెలిపిన ప్రపంచనేతల కు ధన్యవాదాల ను వ్యక్తం చేసిన ప్రధాన మంత్రి
భారతదేశం యొక్క 76వ స్వాతంత్య్ర దినం సందర్భం లో ప్రపంచ నేత లు వారి వారి శుభాకాంక్షల ను తెలియజేసినందుకు గాను ప్రధాన మంత్రి శ్రీ నరేంద్ర మోదీ వారి కి ధన్యవాదాల ను వ్యక్తం చేశారు.
ఆస్ట్రేలియా ప్రధాని ట్వీట్ కు ప్రధాన మంత్రి జవాబిస్తూ -
‘‘ప్రధాని ఎంథనీ అల్బనీజ్ గారు, మీరు తెలిపిన స్వాతంత్య్ర దిన శుభాకాంక్షల కు గాను మీకు ఇవే ధన్యవాదాలు. భారతదేశాని కి మరియు ఆస్ట్రేలియా కు మధ్య గల మైత్రి కాల పరీక్ష కు ఎదురొడ్డి నిలచింది. దీనితో మన ఇరు దేశాల ప్రజలకు చాలా లాభాలు దక్కాయి.’’ అని పేర్కొన్నారు.
మాల్దీవులు అధ్యక్షుడి ట్వీట్ కు ప్రధాన మంత్రి సమాధానమిస్తూ -
‘‘మా స్వాతంత్య్ర దినం నాడు మీరు వ్యక్తం చేసిన శుభాకాంక్షల కు గాను కృతజ్ఞుడి ని. అధ్యక్షుడు @ibusolih గారు, భారతదేశం - మాల్దీవుల ప్రగాఢ మిత్రత్వం పట్ల మీరు ఆడినటువంటి ఆత్మీయత నిండిన పలుకుల కు గాను నేను హృదయ పూర్వకం గా సమర్థన ను తెలియజేస్తున్నాను.’’ అని పేర్కొన్నారు.
ఫ్రాన్స్ అధ్యక్షుడి ట్వీట్ కు ప్రధాన మంత్రి ప్రత్యుత్తరమిస్తూ -
‘‘అధ్యక్షుడు @EmmanuelMacron గారు, మీరు అందజేసిన స్వాతంత్య్ర దిన శుభాకాంక్షల కు నేను ఉద్వేగభరితుడిని అయ్యాను. భారతదేశం ఫ్రాన్స్ తో తన కు ఉన్నటువంటి సన్నిహిత సంబంధాల కు వాస్తవం లో ఎంతో గౌరవాన్ని కట్టబెడుతున్నది. మన ద్వైపాక్షిక భాగస్వామ్యం ప్రపంచ శ్రేయం కోసమే కట్టుబడి ఉన్నది’’ అని పేర్కొన్నారు.
భూటాన్ ప్రధాని యొక్క ట్వీట్ కు ప్రధాన మంత్రి ప్రత్యుత్తరాన్ని ఇస్తూ -
‘’నేను @PMBhutan లొటే శెరింగ్ గారు తెలిపిన స్వాతంత్య్ర దిన శుభాకాంక్షల కు గాను ధన్యవాదాలు పలుకుతున్నాను. మా భారతీయులు అందరూ ఒక సన్నిహిత పొరుగు దేశం గా మరియు ఒక అమూల్య మిత్ర దేశం గా ఉన్నటువంటి భూటాన్ తో మా విశిష్ట సంబంధాల ను గౌరవిస్తారు’’ అని పేర్కొన్నారు.
కామన్ వెల్థ్ ఆఫ్ డొమినిక ప్రధాని ట్వీట్ కు ప్రధాన మంత్రి ప్రత్యుత్తరాన్ని ఇస్తూ -
‘‘ప్రధాని రూజ్ వెల్ట్ స్కెరిట్ గారు, మీరు మా స్వాతంత్య్ర దినం సందర్భం లో వ్యక్తం చేసిన శుభాకాంక్షల కు గాను మీకు ఇవే ధన్యవాదాలు. రాబోయే సంవత్సరాల లో భారతదేశాని కి మరియు కామన్ వెల్థ్ ఆఫ్ డొమినిక కు మధ్య ద్వైపాక్షిక సంబంధాలు బలపడుతూ ఉండు గాక’’ అని పేర్కొన్నారు.
మారిశస్ ప్రధాని ట్వీట్ కు ప్రధాన మంత్రి ప్రత్యుత్తరాన్ని ఇస్తూ -
‘‘ప్రధాని ప్రవింద్ కుమార్ జగన్నాథ్ గారు, మీరు తెలియ జేసిన స్వాతంత్య్ర దిన శుభాకాంక్షల ను స్వీకరించి నేను గౌరవాన్వితుడి ని అయినట్లు గా నాకు అనిపిస్తున్నది. భారతదేశానికి మరియు మారిశస్ కు మధ్య చాలా లోతైన సాంస్కృతిక సంబంధాలు ఉన్నాయి. మన పౌరుల యొక్క పరస్పర ప్రయోజనాల కోసం రెండు దేశాలూ విభిన్న రంగాల లో సహకరించుకొంటున్నాయి.’’ అని పేర్కొన్నారు.
మెడాగాస్కర్ అధ్యక్షుడి ట్వీట్ కు ప్రధాన మంత్రి సమాధానమిస్తూ -
‘‘మెడాగాస్కర్ అధ్యక్షుడు ఎండ్రీ రాజోయెలినా గారు, మీరు మా స్వాతంత్య్ర దినం నాడు శుభాకాంక్షల ను తెలియజేసినందుకు గాను మీకు ఇవే ధన్యవాదాలు. అభివృద్ధి పరం గా ఒక విశ్వసనీయమైన భాగస్వామ్య దేశం గా, భారతదేశం సదా రెండు దేశాల ప్రజల శ్రేయం కోసం మెడాగాస్కర్ తో కలసి పని చేస్తుంది.’’ అని పేర్కొన్నారు.
నేపాల్ ప్రధాని చేసిన ఒక ట్వీట్ కు ప్రధాన మంత్రి జవాబిస్తూ -
‘‘ప్రధాని @SherBDeuba గారు, మీరు వ్యక్తం చేసిన శుభాకాంక్షల కు గాను మీకు ఇవే ధన్యవాదాలు. రాబోయే సంవత్సరాల లో భారతదేశం-నేపాల్ మైత్రి మరింత ప్రగాఢం అగు గాక.’’ అని పేర్కొన్నారు.
(
పెట్రోలియం- సహజ వాయువుల మంత్రిత్వ శాఖ
గ్లోబల్ ఎనర్జీ సెక్టార్లో చారిత్రాత్మక ఘట్టం: జి20 కార్యక్రమంలో గ్లోబల్ బయోఫ్యూయల్స్ అలయన్స్  ప్రకటన
జి20 సమ్మిట్ సందర్భంగా ప్రధాన మంత్రి శ్రీ నరేంద్ర మోదీ గ్లోబల్ బయో ఫ్యూయల్స్ అలయన్స్  ప్రకటనతో గ్లోబల్ ఎనర్జీ సెక్టార్ లో ఒక చారిత్రాత్మక ఘట్టం ఆవిష్కృతమైంది. జిబిఏ అనేది జీవ ఇంధనాల స్వీకరణను సులభతరం చేయడానికి ప్రభుత్వాలు, అంతర్జాతీయ సంస్థలు, పరిశ్రమల కూటమిని అభివృద్ధి చేయడానికి భారతదేశం నేతృత్వంలోని తీసుకున్న ఒక కీలక చొరవ. జీవ ఇంధనాల అభివృద్ధి, విస్తరణను ముందుకు తీసుకెళ్లడానికి జీవ ఇంధనాల అతిపెద్ద వినియోగదారులను, ఉత్పత్తిదారులను ఒకచోట చేర్చడం, ఈ చొరవ జీవ ఇంధనాలను శక్తి పరివర్తనకు కీలకంగా ఉంచడం, ఉద్యోగాలు, ఆర్థిక వృద్ధికి దోహదం చేయడం లక్ష్యంగా పెట్టుకుంది.
జి20 ప్రెసిడెన్సీగా, "వాయిస్ ఆఫ్ ది గ్లోబల్ సౌత్"కు ప్రాతినిధ్యం వహిస్తున్న దేశంగా భారత్ జిబిఏ ప్రకటన కార్యాచరణ ఆధారిత స్వభావాన్ని ప్రదర్శిస్తుంది.
ఇది పరిశ్రమలు, దేశాలు, పర్యావరణ వ్యవస్థ ప్రధాన భాగస్వాములు, డిమాండ్, సరఫరాను మ్యాపింగ్ చేయడంలో కీలకమైన వాటాదారులకు సహాయం చేయడానికి వర్చువల్ మార్కెట్ప్లేస్ను సమీకరించడాన్ని సులభతరం చేస్తుంది, అలాగే సాంకేతిక ప్రదాతలను తుది వినియోగదారులకు కనెక్ట్ చేస్తుంది. జీవ ఇంధనాల స్వీకరణ, వాణిజ్యాన్ని ప్రోత్సహించడానికి అంతర్జాతీయంగా గుర్తింపు పొందిన ప్రమాణాలు, సంకేతాలు, సుస్థిరత సూత్రాలు, నిబంధనలను అభివృద్ధి చేయడం, స్వీకరించడం, అమలు చేయడం కూడా ఇది సులభతరం చేస్తుంది.
ఈ చొరవ భారతదేశానికి బహుళ రంగాలలో ప్రయోజనకరంగా ఉంటుంది. జి20 ప్రెసిడెన్సీ స్పష్టమైన ఫలితం జిబిఏ, ప్రపంచవ్యాప్తంగా భారతదేశం స్థానాన్ని బలోపేతం చేయడంలో సహాయపడుతుంది. అంతేకాకుండా, ఈ కూటమి సహకారంపై దృష్టి సారిస్తుంది. సాంకేతికతను ఎగుమతి చేయడం మరియు ఎగుమతి చేసే పరికరాల రూపంలో భారతీయ పరిశ్రమలకు అదనపు అవకాశాలను అందిస్తుంది. ఇది పీఎం-జీవన్ యోజన, వంటి భారతదేశం ప్రస్తుత జీవ ఇంధన కార్యక్రమాలను వేగవంతం చేయడంలో సహాయపడుతుంది, తద్వారా రైతుల ఆదాయాన్ని పెంచడానికి, ఉద్యోగాలను సృష్టించడానికి, భారతీయ పర్యావరణ వ్యవస్థ మొత్తం అభివృద్ధికి దోహదం చేస్తుంది. గ్లోబల్ ఇథనాల్ మార్కెట్ విలువ 2022లో 99.06 బిలియన్ డాలర్లు, 2032 నాటికి 5.1% సిఏజిఆర్ వద్ద పెరుగుతుందని అంచనా. 2032 నాటికి 162.12 బిలియన్ డాలర్లు అధిగమిస్తుందని అంచనా .
విద్యుత్తు మంత్రిత్వ శాఖ
నిర్దిష్ట ధరకు పవర్ ప్లాంట్ల ద్వారా బయోమాస్ గుళికలను కొనుగోలు చేయడం కోసం బయోమాస్ కో-ఫైరింగ్ విధానాన్ని సవరించిన విద్యుత్ మంత్రిత్వ శాఖ
ప్రభుత్వ నిర్ణయం, ఇంధన భద్రతను పెంపొందించడానికి, శిలాజ ఇంధనాల వినియోగాన్ని తగ్గించడానికి, రైతుల ఆదాయాన్ని పెంచడానికి ఒక అడుగు: కేంద్ర విద్యుత్ ఎన్ఆర్ఈ మంత్రి ఆర్.కె. సింగ్
ఈ నిర్ణయం రైతులు, ఔత్సాహిక పారిశ్రామికవేత్తలు, అలాగే థర్మల్ పవర్ యుటిలిటీస్ కి స్థిరమైన బయోమాస్ సరఫరా గొలుసును స్థాపించడానికి, కృషి చేయడానికి ప్రోత్సహిస్తుంది.
థర్మల్ పవర్ ప్లాంట్లలో  కో-ఫైరింగ్ కోసం ఉపయోగించే బయోమాస్ గుళికల ధరలను నిర్దిష్ఠ ప్రమాణానికి ఖరారు చేయాలని విద్యుత్ మంత్రిత్వ శాఖ  నిర్ణయించింది. బయోమాస్ గుళికల మార్కెట్ పరిస్థితులు, థర్మల్ పవర్ ప్లాంట్లు, గుళికల తయారీ సంస్థలు, రైతులు, బ్యాంకర్లు మొదలైన వాటితో సహా వాటాదారుల నుండి స్వీకరించిన అభ్యర్థనల దృష్ట్యా ఈ నిర్ణయం తీసుకున్నారు.
బెంచ్మార్క్ చేసిన ధర వ్యాపార సాధ్యత, విద్యుత్ టారిఫ్పై ప్రభావం, పవర్ యుటిలిటీల ద్వారా సమర్థవంతమైన వేగవంతమైన పెల్లెట్ సేకరణను పరిగణనలోకి తీసుకుంటుంది. గుళికల ధర బెంచ్మార్కింగ్ టిపిపి లు అలాగే పెల్లెట్ విక్రేతలు గుళికల సహ-ఫైరింగ్ కోసం స్థిరమైన సరఫరా యంత్రాంగాన్ని ఏర్పాటు చేయడానికి వీలు కల్పిస్తుంది. సిఈఏ క్రింద కమిటీ ఖరారు చేసిన బెంచ్మార్క్ ధర 1 జనవరి 2024 నుండి అమలులోకి వస్తుంది.
కమిటీ సిఫార్సులను అమలు చేసే వరకు, పవర్ యుటిలిటీలు తమ టిపిపిలకు బయోమాస్ గుళికల తక్షణ అవసరాన్ని తీర్చడం కోసం స్వల్పకాలిక టెండర్లకు వెళ్ళాలి. ఇంధన భద్రత, శిలాజ ఇంధనాల వినియోగాన్ని తగ్గించడం, అదే సమయంలో రైతుల ఆదాయాన్ని పెంచడం కోసం బొగ్గు ఆధారిత విద్యుత్ ప్లాంట్లలో బయోమాస్ను కో-ఫైరింగ్ చేయడం ప్రభుత్వ ప్రధాన విధానమని కేంద్ర విద్యుత్ శాఖ మంత్రి శ్రీ ఆర్.కె. సింగ్ అన్నారు. సవరించిన విధానం ఈ లక్ష్యాలను వేగంగా సాధించడంలో సహాయపడుతుంది.
నిర్ణయాన్ని వివరిస్తూ విద్యుత్ శాఖ కార్యదర్శి శ్రీ అలోక్ కుమార్ మాట్లాడుతూ, రైతులు, పారిశ్రామికవేత్తలతో పాటు థర్మల్ పవర్ యుటిలిటీలు స్థిరమైన బయోమాస్ పర్యావరణ వ్యవస్థను ఏర్పాటు చేయడానికి, కో-ఫైరింగ్ కోసం లక్ష్యాలను సాధించడానికి, స్టబుల్ బర్నింగ్ను తగ్గించడానికి, నిర్ధారించడానికి ఈ నిర్ణయం ప్రోత్సహిస్తుందని చెప్పారు. భారతదేశ పౌరులకు పరిశుభ్రమైన మరియు పచ్చని భవిష్యత్తుకి ఇది మార్గం వేస్తుంది.
విధానం మరొక సవరణలో, దేశంలో ప్రస్తుతం టొర్రిఫైడ్ బయోమాస్ గుళికల లభ్యత పరిమితంగా ఉన్నందున, టోర్రిఫైడ్ గుళికలను సాంకేతికంగా అనివార్యమైన యుటిలిటీల ద్వారా మాత్రమే కొనుగోలు చేయాలని, నాన్-టొర్రీఫైడ్ పెల్లెట్లను ఉపయోగించగల యుటిలిటీలు ఉండాలని నిర్దేశించారు.
థర్మల్ పవర్ ప్లాంట్లలో బొగ్గుతో బయోమాస్ను కోఫైరింగ్ చేయడం తప్పనిసరి చేసే బయోమాస్ విధానానికి అనుగుణంగా, ఇప్పటివరకు దేశంలోని 47 థర్మల్ పవర్ ప్లాంట్లలో 64,350 మెగావాట్ల సామర్థ్యంతో 1.80 లక్షల మెట్రిక్ టన్నుల బయోమాస్ ఇంధనం సహ-ఫైరింగ్ చేయబడింది. వీటిలో, 50000 మెట్రిక్ టన్నుల కంటే ఎక్కువ 2023-24 ఆర్థిక సంవత్సరంలో మొదటి రెండు నెలల్లో అందించారు. ఇది గతంలో ఎన్నడూ లేని అత్యధిక వార్షిక పరిమాణాన్ని కూడా అధిగమించింది. ఇంకా, సుమారు 114 మిలియన్ మెట్రిక్ టన్నుల బయోమాస్ గుళికలు టెండరింగ్ వివిధ దశల్లో ఉన్నాయి. థర్మల్ పవర్ ప్లాంట్ల ద్వారా 69 లక్షల మెట్రిక్ టన్నుల బయోమాస్ గుళికలకు కొనుగోలు ఆర్డర్ ఇవ్వడం జరిగింది. ఎంఓపి నుండి సమర్థ్ మిషన్ ద్వారా అమలులో ఉన్న ఎనేబుల్ విధానాలు, దేశవ్యాప్తంగా టిపిపిలలో బయోమాస్ కోఫైరింగ్ గణనీయమైన వృద్ధిని చూపుతున్నాయి.
ప్రధాన మంత్రి కార్యాలయం
బ్రిక్స్ 13వ శిఖర సమ్మేళనానికి అధ్యక్షత వహించిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న వర్చువల్ పద్ధతి లో జరిగిన బిఆర్ఐసిఎస్  శిఖర సమ్మేళనానికి అధ్యక్షత వహించారు.
ఈ శిఖర సమ్మేళనానికి ఇతివృత్తం గా ‘బ్రిక్స్ @15: ఇంట్రా- బ్రిక్స్ కోఆపరేశన్ ఫార్ కంటీన్యూటీ, కన్సాలిడేశన్ ఎండ్ కన్ సెన్సస్’ ను భారతదేశం ఎంపిక చేసింది.
బ్రిక్స్ లోని ఇతర నేత లు అందరూ.. అంటే బ్రెజిల్ అధ్యక్షుడు మాన్య శ్రీ జాయిర్ బోల్ సొనారొ, రష్యా అధ్యక్షుడు మాన్య శ్రీ వ్లాదిమీర్ పుతిన్, చైనా అధ్యక్షుడు మాన్య శ్రీ శీ చిన్ పింగ్, దక్షిణ ఆఫ్రికా అధ్యక్షుడు మాన్య శ్రీ సాయిరిల్ రామాఫోసా లు.. ఈ శిఖర సమ్మేళనం లో పాలుపంచుకొన్నారు.
అధ్యక్ష పదవి బాధ్యత ను వహించిన ఈ సంవత్సరం లో, బ్రిక్స్ భాగస్వామ్య దేశాల నుంచి అందిన సహకారం పట్ల ప్రధాన మంత్రి తన ప్రశంస ను వ్యక్తం చేస్తూ, ఈ సహకారం ఫలితం గా అనేక నూతన కార్యక్రమాల ను అమలుపరచడం సాధ్యపడిందన్నారు. ఆ నూతన కార్యక్రమాల లో బ్రిక్స్ ఒకటో డిజిటల్ హెల్థ్ సమిట్; బ్రిక్స్ ఒకటో మినిస్టీరియల్ జాయింట్ స్టేట్ మెంట్ ఆన్ మల్టిలేటరల్ రిఫార్మ్స్; ఉగ్రవాదాని కి ఎదురొడ్డే బ్రిక్స్ కార్యాచరణ ప్రణాళిక; రిమోట్-సెన్సింగ్ శాటిలైట్స్ రంగం లో సహకారానికి ఉద్దేశించినటువంటి ఒక ఒప్పందం; వర్చువల్ బ్రిక్స్ వ్యాక్సీన్ రిసర్చ్ & డెవలప్ మెంట్ సెంటర్; బ్రిక్స్ అలాయన్స్ ఆన్ గ్రీన్ టూరిజమ్ ల వంటివి భాగం గా ఉన్నాయి అని ఆయన అన్నారు.
కోవిడ్ అనంతర కాలం లో ప్రపంచ ఆర్థికవ్యవస్థ కోలుకోవడం లో బ్రిక్స్ సభ్యత్వ దేశాలు పోషించగలిగిన ప్రధానమైన పాత్ర ను గురించి ప్రధాన మంత్రి ప్రముఖం గా ప్రకటిస్తూ, ‘బిల్డ్-బ్యాక్ రిజిలియంట్ లీ, ఇన్నొవేటివ్ లీ, క్రెడిబ్లీ ఎండ్ సస్టెయినబ్లీ’ అనేదే బ్రిక్స్ ఇతోధిక సహకారాని కి నీతివాక్యం కావాలి అంటూ పిలుపునిచ్చారు.
ఈ ఇతివృత్తాల ను గురించి ప్రధాన మంత్రి విపులం గా చెప్తూ, టీకా మందు ను ఇప్పించే కార్యక్రమాన్ని జోరు గా అమలుపరుస్తూ, టీకా మందు ను అందరి కి అందుబాటు లోకి తీసుకు వస్తూ పునర్ నిర్మాణం చేయవలసిన  అవసరం ఎంతయినా ఉంది అన్నారు. అంతేకాక, అభివృద్ధి చెందిన దేశాల వెలుపల సైతం టీకా మందు ఉత్పత్తి సామర్థ్యాల ను కల్పించడం ద్వారా, ఔషధ నిర్మాణ సంబంధి వైవిధ్యానికి తావు ఇవ్వడం ద్వారా ‘ప్రతిఘాతకత్వాన్ని’ నెలకొల్పడం, ప్రజల హితం కోసం డిజిటల్ ఉపకరణాల ను ఉపయోగించడం ద్వారా ‘నూతన ఆవిష్కరణల’ ను పెంచడం, బహుపక్షీయ సంస్థల లో సంస్కరణ కు పూచీ పడడం ద్వారా వాటి ‘విశ్వసనీయత’ ను పెంచడం, ఇంకా పర్యావరణ సంబంధి అంశాలు, జల వాయు పరివర్తన అంశాల పై బ్రిక్స్ తరఫు న ఒక ఉమ్మడి స్వరాన్ని వినిపించడం ద్వారా ‘నిరంతర’ అభివృద్ధి ని ప్రోత్సహించడం గురించి కూడా ఆయన వివరించారు.
నేత లు అఫ్ గానిస్తాన్ లో ఇటీవలి పరిణామాలు సహా ముఖ్యమైనటువంటి ప్రాంతీయ అంశాల ను, అంతర్జాతీయ అంశాల ను కూడా చర్చించారు. ఉగ్రవాదం, అతివాదం ల ప్రాబల్యం రువ్విన బెదరింపు పై ఒకే విధమైన అభిప్రాయం వెల్లడి అయింది; దీనితో పాటు ఉగ్రవాదాన్ని ఎదురించడం కోసం బ్రిక్స్ కార్యాచరణ ప్రణాళిక ను త్వరిత గతి న అమలు పరచడానికి కూడా బ్రిక్స్ భాగస్వాములు అందరూ వారి వారి అంగీకారాన్ని వ్యక్తం చేశారు.
శిఖర సమ్మేళనం ముగింపు లో, నేత లు ‘న్యూ ఢిల్లీ ప్రకటన’ కు అంగీకారం తెలిపారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
భారత టెక్నికల్, ఆర్థిక సహకార  సంస్థ - జాతీయ సత్పరిపాలన జాతీయ కేంద్రంలో కోవిడ్-19 మహమ్మారి సృష్టించిన కల్లోలిత సమయంలో సత్పరిపాలన విధానాలు అనే అంశంపై రెండు రోజుల పాటు జరిగిన అంతర్జాతీయ సివిల్ అధికారుల వర్క్ షాప్ ముగింపు సమావేశంలో డిఏపిఆర్ జి కార్యదర్శి డాక్టర్ కె.శివాజీ ప్రసంగం
భారతదేశం అనుసరించిన హేతుబద్ధమైన, సమన్వయ పూర్వక, సంఘటిత వ్యూహం పటిష్ఠం, సానుకూలం అని వెల్లడి
రాష్ట్ర ప్రభుత్వాలు అనుసరించిన వైవిధ్యభరితమైన, స్థానికంగా అనుకూలమైన వ్యూహాలు సమర్థవంతం : డాక్టర్ కె.శివాజీ
కోవిడ్-19 సమయంలో సత్పరిపాలన విధానాలు అనే అంశంపై ఐటిఇసి-ఎన్ జిజిజిలో జరిగిన రెండు రోజుల వర్క్ షాప్ ముగింపు సమావేశంలో పరిపాలనా సంస్కరణలు, ప్రజా ఫిర్యాదుల శాఖ కార్యదర్శి డాక్టర్ కె.శివాజీ శుక్రవారంనాడు వెబినార్ ద్వారా ముగింపు ఉపన్యాసం ఇచ్చారు. కరోనా వైరస్ మహమ్మారిని దీటుగా ఎదుర్కొనేందుకు భారతదేశం రాష్ట్రప్రభుత్వాల సమన్వయంతో జాతీయ స్థాయిలో హేతుబద్ధమైన, సమన్వయపూర్వక, సంఘటిత వ్యూహం అనుసరించిందని డాక్టర్ కె.శివాజీ చెప్పారు. కేసులను ప్రారంభ దశలోనే గుర్తించి ఆర్ ఏఎఫ్  రంగుల్లో జోన్లుగా విభజించి అనుసరించిన క్లస్టర్ తరహా కట్టడి వ్యూహంలో సామాజిక దూరానికి ప్రాధాన్యం ఇచ్చినట్టు ఆయన చెప్పారు. ఆర్థిక రంగాన్ని ఆదుకోవడానికి ప్రభుత్వం ప్రకటించిన 20 లక్షల కోట్ల రూపాయల విలువ గల స్వయంసమృద్ధ ఆర్థిక ప్యాకేజి సమ్మిళిత ఆర్థిక వృద్ధిని పునరుజ్జీవింపచేస్తుందని ఆయన అన్నారు. రాష్ర్టాలు స్థానికంగా అనుకూలమైన వైవిధ్యభరితమైన సూక్ష్మ వ్యూహాలు అనురించాయని; కేరళ, ఉత్తరప్రదేశ్, సిక్కిం, ఒడిశా, మహారాష్ట్ర నమూనాల్లో అది దృగ్గోచరం అయిందని ఆయన తెలిపారు. మహమ్మారి కల్లోలిత కాలంలో ప్రభుత్వ సేవలు అందించేందుకు, డిజిటల్ సమాచారం, టెలిమెడిసిన్ సమాచారం అందించడంలో డిజిటల్ మౌలిక వసతులు అత్యంత అనుకూలమైనవిగా నిరూపించుకున్నట్టు ఆయన వెల్లడించారు. కోవిడ్-19 సమయంలో ముందెన్నడూ కనివిని ఎరుగని స్థాయిలో ప్రజాఫిర్యాదుల సంఖ్య పెరిగిందని, కేవలం మూడు రోజుల వ్యవధిలోనే నిర్ణయాత్మకంగా, సమర్థవంతంగా వాటిని పరిష్కరించగలిగామని ఆయన చెప్పారు.
రెండు రోజుల వర్క్ షాప్ లో 18 దేశాలకు చెందిన 150 మంది అంతర్జాతీయ సివిల్ అధికారులు పాల్గొన్నారు. వారిలో భారత్, శ్రీలంక, బంగ్లాదేశ్, మయన్మార్, భూటాన్, బోస్నియా & హెర్జ్ గోవినా, ఆస్ర్టియా, కెన్యా, మొరాకో, నేపాల్, ఒమన్, సోమాలియా, థాయ్ లాండ్, సోమాలియా, టునీసియా, టోంగా, సూడాన్, ఉజ్బెకిస్తాన్ దేశాల వారున్నారు.
రెండవ రోజు వర్క్ షాప్ లో జరిగిన టెక్నికల్ సెషన్లలో ఆరోగ్య రంగం సంసిద్ధతపై జరిగిన సెషన్ కు భారత మాజీ ఆరోగ్య కార్యదర్శి శ్రీమతి సుజాతారావు, వందే భారత్ కార్యక్రమంపై జరిగిన సెషన్ కు ఎయిరిండియా సిఎండి రాజీవ్ బన్సాల్, జిల్లా స్థాయి అత్యుత్తమ ప్రమాణాలపై జరిగిన సెషన్ కు మాజీ కేబినెట్ కార్యదర్శి శ్రీ అజిత్ శేఠ్, రాష్ట్ర స్థాయి అత్యుత్తమ ప్రమాణాలపై జరిగిన సెషన్ కు డిఏఆర్ పిజి అదనపు కార్యదర్శి శ్రీ వి.శ్రీనివాస్ అధ్యక్షత వహించారు.
కోవిడ్-19 మహమ్మారిపై పోరాటం సమయంలో పరిపాలనా విభాగంలో భారతదేశం అనుసరించిన అత్యుత్తమ ప్రమాణాలపై ఐటిఇసి దేశాలకు సమాచారం అందంచడం, చైతన్యవంతం చేయడం లక్ష్యంగా విదేశాంగ మంత్రిత్వ శాఖ; పరిపాలనా సంస్కరణలు & ప్రభుత్వ ఫిర్యాదుల శాఖ; నేషనల్ సెంటర్ ఫర్ గుడ్ గవర్నెన్స్ ఉమ్మడిగా ఈ వర్క్ షాప్ నిర్వహించాయి. ఈ వర్క్ షాప్ లో అంతర్జాతీయ సివిల్ అధికారుల నుంచి ఎన్నో పాజిటివ్ సమీక్షలు వచ్చాయని, అంచనాలను మించి ఇది విజయం సాధించిందని డిఏఆర్ పిజి అదనపు కార్యదర్శి, ఎన్ సిజిసి డైరెక్టర్ జనరల్ శ్రీ వి.శ్రీనివాస్ చెప్పారు.
(Visitor Counter : 163
ఆరోగ్య, కుటుంబ సంక్షేమ మంత్రిత్వ శాఖ
సింగపూర్ కు చెందిన తెమసెక్ ఫౌండేషన్ నుంచి, తొలి విడతగా 4,475 ఆక్సిజన్ కాన్సన్ట్రేటర్ పరికరాలను అందుకున్న కేంద్ర ఆరోగ్య కుటుంబ సంక్షేమ శాఖ సహాయ మంత్రి అశ్వినికుమారర్ చౌబే
కోవిడ్ -19 పై పోరాటంలో కేంద్ర , రాష్ట్రప్రభుత్వాలకు ఈ ఆక్సిజన్ కాన్సన్ట్రేటర్ పరికరాలు ఎంతగానో సహయాపడనున్నాయి: అశ్విని కుమార్ చౌబే
కేంద్ర ఆరోగ్య కుటుంబ సంక్షేమం శాఖ సహాయ మంత్రి అశ్వినికుమారర్ చౌబే, సింగపూర్ కు చెందిన తెమసెక్ ఫౌండేషన్ నుంచి, తొలి విడతగా 4,475 ఆక్సిజన్ కాన్సన్ట్రేటర్  పరికరాలను అందుకున్నారు. ఈ ఫౌండేషన్ భారతదేశానికి 20 వేల ఆక్సిజన్ కాన్సన్ ట్రేటర్ పరికరాలను విరాళంగా ఇవ్వడానికి ముందుకు వచ్చింది. మిగిలిన ఆక్సిజన్ కాన్సన్ ట్రేటర్ పరికరాలు 2020 ఆగస్టులో అందనున్నాయి. వీటిని రాష్ట్రాలు, కేంద్ర పాలిత ప్రాంతాలకు అందుబాటులో ఉంచుతారు. ఈ పరికరాలను అంతగా తీవ్రత లేని కోవిడ్ -19 కేసుల నిర్వహణలో ఉపయోగిస్తారు.
సింగపూర్కు చెందిన తెమసెక్ ఫౌండేషన్ అందించిన ఈ సహాయానికి కృతజ్ఞతలు తెలియజేస్తూ శ్రీ అశ్విని కుమార్ చౌబే, ఆక్సిజన్ కాన్సన్ ట్రేటర్ పరికరాలు దేశంలో కోవిడ్ -19ను ఎదుర్కోవడంలో చాలావరకు ఉపకరిస్తాయని చెప్పారు. ఇవి సరైన సమయంలో అందాయని ఆయన అన్నారు. ఈ పరికరాలను వీలైనంత త్వరగా దిగుమతి చేసుకునేందుకు తగిన ఏర్పాట్లు చేసిన ఇండియన్ రెడ్క్రాస్ సొసైటీకి,ఈ మొత్తం వ్యవహారాన్ని సమన్వయం చేసిన టాటా ట్రస్టుల సేవలనుకూడా ఆయన ప్రత్యేకంగా కొనియాడారు.“ కోవిడ్ -19 పై పోరాటానికి విరాళాలు అందించిన దేశంలోని ప్రతి ఒక్కరికీ కృతజ్ఙతలు. కొందరు రక్త దానం చేశారు. మరికొందరు ప్లాస్మా దానం చేశారు. కొందరు తమ చేయూతనందించారు అందరికీ కృతజ్ఙతలు” అని ఆయన అన్నారు.
“ ప్రధానమంత్రి శ్రీనరేంద్ర మోదీ చైతన్యవంతమైన నాయకత్వంలో, కేంద్ర, రాష్ట్రప్రభుత్వాలు, కేంద్రపాలిత ప్రాంతాల పరస్పర సమన్వయ కృషితో ప్రభుత్వ సంపూర్ణ విధానంతో ఇండియా కోవిడ్ -19 పై పోరాటానికి నాయకత్వం వహిస్తోంది. ఇందుకు సంబంధించి ప్రోత్సాహకర ఫలితాలు దేశవ్యాప్తంగా కనిపిస్తున్నాయి. రాష్ట్రాలు, కేంద్ర పాలిత ప్రాంత ప్రభుత్వాలకు ఈ కృషిలో సాధ్యమైన అన్ని రకాల సహాయం అందించేందుకు కట్టుబడి ఉన్నాం ” అని అశ్వినికుమారర్ చౌబే అన్నారు.
ఆక్సిజన్ కాన్సన్ట్రేటర్ పరికరాల ఉపయోగం గురించి ప్రస్తావిస్తూ ఆయన, “ ఆక్సిజన్ కాన్సన్ ట్రేటర్  పరికరాలు, వ్యాధి తీవ్రత అంతగా లేని కోవిడ్ -19 పేషెంట్లకు సహాయకారిగా ఉంటాయి. అంటే స్వల్పమొత్తంలో ఆక్సిజన్ అవసరమైన వారికి ఇది సరిపోతుంది . ఇది వాతావరణంలోని గాలిని వైద్యచికిత్సలో ఉపయోగించే ఆక్సిజన్ గా మారుస్తుంది. ఇది 90-95 శాతం గాఢత కలిగి ఉంటుంది.” అని ఆయన అన్నారు.
భారీ ఆక్సిజన్ సిలిండర్ల రవాణా, రీఫిల్లింగ్ అవసరం లేకుండా ఆక్సిజన్ ను ఈ యంత్రం అక్కడికక్కడే ఉత్పత్తి చేస్తుంది. అందువల్ల స్వల్ప మొత్తంలో ఆక్సిజన్ అవసరమైన రోగుల వార్డులలో వీటిని ఏర్పాటు చేయవచ్చునని ఆయన చెప్పారు.న ఈ యంత్రాలను కోవిడ్ కేర్ సెంటర్లు, కోవిడ్ కేర్ సెంటర్లుగా మార్చిన కోచ్ లలో వీటిని వాడవచ్చు. ప్రత్యేకించి మారుమూల ప్రాంతాలలో , ఆక్సిజన్ సిలిండర్లు నిరంతరాయంగా సరఫరాచేయడం కష్టమైన చోట ఇవి ఎంతో ఉ పయోగకరమని ఆయన చెప్పారు.
కేంద్ర ఆరోగ్య కుటుంబ సంక్షేమ శాఖ కార్యదర్శి ప్రీతి సుడాన్, కేంద్ర ఆరోగ్య కుటుంబ సంక్షేమ మంత్రిత్వశాఖ ఒ.ఎస్.డి శ్రీ రాజేష్ భూషణ్, ఇండియన్ రెడ్ క్రాస్ సెక్రటరీ జనరల్ శ్రీ ఆర్.కె.జైన్, ఆరోగ్య కుటుంబ సంక్షేమ మంత్రిత్వశాఖ సీనియర్ అధికారులు, టాటా ట్రస్ట్ ప్రతినిధులు ఈ కార్యక్రమంలో పాల్గొన్నారు.
(
హోం మంత్రిత్వ శాఖ
సశస్త్ర సీమా బల్ లో గ్రూప్ ‘ఎ’ ఎగ్జిక్యూటివ్ అధికారుల కాడర్ రివ్యూ తో పాటు సెంట్రల్ గ్రూప్ ‘ఎ’ సర్వీస్ ప్రదానానికి ఆమోదం తెలిపిన మంత్రివర్గం
సశస్త్ర సీమా బల్  నిర్వహణ, పాలన పరమైన సామర్థ్యాలను ఇనుమడింపచేసేందుకుగాను అసిస్టెంట్ కమాండెంట్ నుండి ఇన్ స్పెక్టర్ జనరల్ ర్యాంకుల వరకు వేరు వేరు ర్యాంకులలో నికరంగా 19 పదవులను సృష్టించేందుకుగాను ఎస్ఎస్ బి లోని గ్రూప్ ‘ఎ’ ఎగ్జిక్యూటివ్ అధికారుల కాడర్ రివ్యూ తో పాటు సెంట్రల్ గ్రూప్ ‘ఎ’ సర్వీస్ ప్రదానానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
గ్రూప్ ‘ఎ’ పదవుల స్వరూపం ప్రస్తుతమున్న 1253 నుండి 1272 కు ఈ కింద పేర్కొన్న విధంగా పెరగనుంది:
1. ఇన్ స్పెక్టర్ జనరల్  పదవులలో 2 పోస్టుల మేర పెరుగుదల.
2. డిఐజి/ కమాండెంట్  పదవులలో 11 పోస్టుల మేర నికర పెరుగుదల
3. డిసి  పదవులలో 2 పోస్టుల పెరుగుదల.
4. ఎస్  పదవులలో 4 పోస్టుల పెరుగుదల.
పూర్వరంగం:
సరిహద్దు ప్రాంతాల జనాభాలో జాతీయ చైతన్యాన్ని, భద్రత పట్ల అవగాహనను వ్యాప్తి చేయడం కోసం 1963 వ సంవత్సరంలో ఎస్ఎస్ బి ని ఏర్పాటు చేశారు. 2001వ సంవత్సరంలో ఎమ్ హెచ్ఎ కు బదలాయించిన తరువాత, ఇండో- నేపాల్ సరిహద్దును, ఇండో- భూటాన్ సరిహద్దులను కావలి కాసే బాధ్యతను దీనికి అప్పగించారు. అస్సాంలో, జమ్ము & కశ్మీర్ లో కౌంటర్ ఇంటెలిజెన్స్ ఆపరేషన్స్ విధులతో పాటు వామపక్ష తీవ్రవాద ప్రభావిత ప్రాంతాలలో కూడా ఎస్ఎస్ బి ని మోహరించడమైంది. ప్రస్తుతం ఈ దళం యొక్క అనుమతించిన సంఖ్య 96,093. ఇందులో 2 ఎన్ డిఆర్ఎఫ్ బెటాలియన్ లు సహా మొత్తం 73 బెటాలియన్ లు ఉన్నాయి. అంతక్రితం 2005వ, 2010వ మరియు 2011వ సంవత్సరాలలో సంఖ్యను పెంచడం మరియు నిర్మాణక్రమాత్మక కసరత్తును చేపట్టడం వంటివి జరిగాయి.
ఆరోగ్య, కుటుంబ సంక్షేమ మంత్రిత్వ శాఖ
76.57 కోట్ల డోసుల మైలురాయి దాటిన భారతదేశ కొవిడ్-19 టీకా కార్యక్రమం
గత 24 గంటల్లో 64.5 లక్షలకుపైగా డోసులు పంపిణీ
97.64 శాతానికి చేరిన రికవరీ రేటు
గత 24 గంటల్లో 30,570 కొత్త కేసులు నమోదు
మొత్తం కేసుల్లో క్రియాశీల కేసులు  1.03 శాతం
వారపు పాజిటివిటీ రేటు  గత 83 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 76.57 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 64,51,423 డోసులతో కలిపి, మొత్తంగా 76.57 కోట్ల డోసులను  టీకా కార్యక్రమం అధిగమించింది. 77,22,914 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
1st Dose
|
|
1,03,65,645
|
|
2nd Dose
|
|
86,41,364
|
|
ఫ్రంట్లైన్ వర్కర్లు
|
|
1st Dose
|
|
1,83,40,334
|
|
2nd Dose
|
|
1,42,03,101
|
|
18-44 ఏళ్ల వారు
|
|
1st Dose
|
|
30,91,72,935
|
|
2nd Dose
|
|
4,88,51,566
|
|
45-59 ఏళ్ల వారు
|
|
1st Dose
|
|
14,62,56,729
|
|
2nd Dose
|
|
6,50,07,644
|
|
60 ఏళ్లు పైబడినవారు
|
|
1st Dose
|
|
9,45,11,108
|
|
2nd Dose
|
|
5,03,66,711
|
|
మొత్తం
|
|
76,57,17,137
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 38,303 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,25,60,474కు పెరిగింది.
దేశవ్యాప్త రికవరీ రేటు 97.64 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 81వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 30,570 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,42,923. దేశంలోని మొత్తం పాజిటివ్ కేసుల్లో ఇది 1.03 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 15,79,761 పరీక్షలు చేశారు. దేశవ్యాప్తంగా ఇప్పటివరకు 54.77 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.93 శాతంగా ఉంది. గత 83 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.94 శాతంగా ఉంది. రోజువారీ పాజిటివిటీ రేటు గత 17 రోజులుగా 3 శాతం కంటే తక్కువగా, 100 రోజులుగా 5 శాతం కంటే తక్కువగా నమోదవుతోంది.
ఆర్థిక సంఘం
ఆర్థిక సంఘం- తన సలహా మండలితో సమావేశం
పదిహేనవ ఆర్థిక సంఘం  తన సలహా మండలితో 2020 జూన్ 25, 26 తేదీలలో వర్చువల్ సమావేశాలు నిర్వహించింది. ఇప్పుడు కమిషన్ ఎదుర్కొంటున్న వివిధ సమస్యలపై చర్చించింది. పదిహేనవ ఆర్థిక సంఘం చైర్మన్ శ్రీ ఎన్. కె. సింగ్ అధ్యక్షతన జరిగిన ఈ సమావేశంలో కమిషన్ సభ్యులందరూ, ఉన్నతాధికారులు పాల్గొన్నారు. సలహా మండలి నుండి డాక్టర్ కృష్ణమూర్తి సుబ్రమణియన్, డాక్టర్ సజ్జిద్ జెడ్ చినాయ్, డాక్టర్ ప్రాచీ మిశ్రా, మిస్టర్ నీల్కాంత్ మిశ్రా డాక్టర్ ఓంకర్ గోస్వామి, ప్రత్యేక ఆహ్వానితుడు డాక్టర్ రతిన్ రాయ్ 25వ తేదీ సమావేశానికి హాజరయ్యారు. డాక్టర్ అరవింద్ వర్మణి, డాక్టర్ డికె శ్రీవాస్తవ, డాక్టర్ ఎం. గోవింద రావు, సలహా మండలి నుండి డాక్టర్ సుదిప్టో ముండ్లే, డాక్టర్ శంకర్ ఆచార్య, డాక్టర్ ప్రణబ్ సేన్లతో కలిసి 26వ తేదీ సమావేశానికి హాజరయ్యారు. 2020-21 సంవత్సరానికి పదిహేనోవా ఆర్థిక సంఘం నివేదికను సమర్పించిన తరువాత, కోవిడ్ -19 మహమ్మారి కారణంగా జాతీయ లాక్ డౌన్ ప్రారంభమైనప్పటి నుండి రెండవ సమావేశం.
సలహా మండలి సభ్యులు ఏప్రిల్లో కమిషన్ను కలిసినప్పటి నుండి, మే చివరి వరకు జాతీయ లాక్డౌన్ మరింత పొడిగింపు అయింది. ఇప్పుడు పరిమితులు దశలవారీగా ఎత్తివేస్తున్నందున ఆర్థిక కార్యకలాపాలు క్రమంగా తిరిగి ప్రారంభమవుతాయని అభిప్రాయపడ్డారు. ఏదేమైనా, మహమ్మారి ప్రభావం ఆర్థిక వ్యవస్థపై కేంద్ర రాష్ట్ర ప్రభుత్వాల ఆర్థిక స్థానాలపై ఇప్పటికీ చాలా అనిశ్చితంగా ఉంది. చాలా మంది విశ్లేషకులు మరియు ఆలోచనాపరులు 2020-21 సంవత్సరానికి వారి జిడిపి వృద్ధి అంచనాలను తగ్గించారు. కొనసాగుతున్న సామాజిక దూరం, చాల చోట్ల స్థానిక ఆంక్షల కారణంగా, సరఫరా గొలుసులు ఇంకా పూర్తిగా పునరుద్ధరణ కాలేదు, ఇది రికవరీ ప్రక్రియను ప్రభావితం చేస్తుంది.
కేంద్ర రాష్ట్ర ప్రభుత్వాల పన్ను వసూళ్ల పై కూడా ప్రస్తుత పరిస్థితులు పెను ప్రభావాన్ని చూపుతాయని సలహా మండలి చర్చించింది. కొంతమంది కౌన్సిల్ సభ్యులు పన్ను వసూళ్లపై మహమ్మారి ప్రభావం అసమానంగా ఉండవచ్చని సూచించారు.
సాధారణ రుణాల లోటు, అప్పులపై కూడా సమావేశంలో చర్చించారు. మహమ్మారి తర్వాత స్థితిలో ప్రజా రుణాన్ని ఏకీకృతం చేయడానికి అడ్డంకులను సమీక్షించారు. ఆరోగ్యం, పేదలు, ఇతర ఆర్థిక చోదకులకు మద్దతు ఇవ్వడం వలన గణనీయమైన వ్యయ భారాన్ని ప్రభుత్వం భరించాల్సి వస్తుందని సమావేశంలో అభిప్రాయపడ్డారు.
సలహా మండలి సభ్యులు ఎంతో అనిశ్చితితో ముందుకు సాగుతున్నారని, ఐదేళ్ల కాలానికి ఆర్థిక బదిలీల రూపకల్పనలో కమిషన్కు ఎదురైన సవాళ్లను ప్రశంసించారు. సలహా మండలితో పాటు కమిషన్ వివిధ ఆర్థిక పరిణామాలను సాధ్యమైనంత ఉత్తమమైన అంచనా వేయడానికి నిశితంగా పరిశీలించనున్నాయి.